MINISTERSTVO PRE SPRÁVU A PRIVATIZÁCIU 
NÁRODNÉHO  MAJETKU SR
______________________________________________

Číslo: KM – 1143/2002

Materiál na rokovanie                                                               
vlády Slovenskej republiky

Doplnok
Návrh 
na vydanie rozhodnutia o privatizácii časti zdravotníckeho zariadenia
Odborný liečebný ústav respiračných chorôb v Novom Smokovci
časť 
Očné oddelenie

Podnet:	Obsah materiálu:                                      
Na základe § 10 ods. 1 a 13 a § 10a ods. 2 zákona          č. 92/1991 Zb. v znení neskorších predpisov	1.	Predkladacia správa
2.	Nové znenie strany č. 5 v Dôvodovej správe materiálu	

Predkladá:
Mária Machová
ministerka pre správu a privatizáciu 
národného majetku SR

Bratislava 19. augusta  2002

Predkladacia správa

	Z dôvodu formálneho nedopatrenia predkladáme nové znenie strany č. 5 Dôvodovej správy.

Záujemca spoločnosť Larive Slovakia s.r.o., Heidukova 5, 811 08 Bratislava nesplnila kritériá pre zaradenie do výberového konania, (nepredložila finančné krytie kúpnej ceny a nesplnila odbornú spôsobilosť). Kúpnu cenu navrhla vo výške 5 000 tis. Sk.
Spoločnosť J.M.G. TRAVEL AGENCY – SKI SCHOOL, s.r.o., Štrbské Pleso, hotel Patria, 059 85 Starý Smokovec, splnila všetky podmienky výberového konania bez výhrad. 
Kúpnu cenu navrhla spoločnosť vo výške 6 100 tis. Sk, pričom má zámer investovať do kompletnej rekonštrukcie a modernizácie zdravotníckeho zariadenia 40 mil. Sk. v priebehu piatich rokov, s cieľom zabezpečovania služieb zdravotníckeho zariadenia pre široký okruh detských pacientov na štandartnej a nadštandartnej úrovni. Komisia pri svojom rozhodovaní vzala do úvahy stanovisko MZ SR, deklarovanom na rokovaní, v zmysle ktorého vzhľadom na  niektoré  nefunkčné časti zdravotníckeho zariadenia, ako aj nedostatočné kapacitné využívanie liečby v rámci očného oddelenia bude zo strany MZ SR presadzovaná reprofilácia tohoto zariadenia v rámci siete zdravotníckych zariadení.. Ďalším zámerom v zmysle stanoviska rezortu zdravotníctva, v tomto zdravotníckom zariadení bude vybudovanie polyfunkčného zariadenia, ktoré bude poskytovať komplexnú progresívnu zdravotnícku starostlivosť v oblasti rehabilitácie pacientov s chronickými ochoreniami dýchacích ciest, poskytovanie konzultačných služieb odborníkov na klimatoterapiu, imunológiu, ako aj komplexné rehabilitačné programy pre telesne postihnutých pacientov, tak ako je navrhnuté v podnikateľskom zámere spoločnosti J.M.G. TRAVEL AGENCY – SKI SCHOOL, s.r.o., Štrbské Pleso, hotel Patria, 059 85 Starý Smokovec

Záver
Ministerstvo pre správu a privatizáciu národného majetku Slovenskej republiky  navrhuje vláde Slovenskej republiky  vydať rozhodnutie o privatizácii časti zdravotníckeho zariadenia Odborný liečebný ústav respiračných chorôb v Novom Smokovci, časť očné oddelenie, spoločnosť J.M.G. TRAVEL AGENCY – SKI SCHOOL, s.r.o., Štrbské Pleso, hotel Patria, 059 85 Starý Smokovec.